recursal/SuperWikiNEXT-32B huggingface dataset:
סמל הבית
**בית הוהנברג** (בגרמנית: **Hohenberg**) הוא בית אצולה אוסטרי אשר נפרד מבית הבסבורג עם נישואיו של פרנץ פרדיננד, ארכידוכס אוסטריה לסופיה חוטק.

היסטוריה
--------

בשנת 1900, הודיע פרנץ פרדיננד, ארכידוכס אוסטריה, בנם של קרל לודוויג, ארכידוכס אוסטריה ומריה אנונציאטה, נסיכת שתי הסיציליות, אשר היה יורש העצר של האימפריה האוסטרו-הונגרית, על רצונו להינשא לאצילה צ'כית זוטרה בשם סופיה חוטק, בתם של בוהוסלב, רוזן חוטק וחוטקוב, ווילהלמינה קינסקי, רוזנת ויצניץ אונד טיטאו. מכיוון שסופיה לא עמדה בתנאי הנישואים של בית הבסבורג, הודיע פרנץ יוזף הראשון, קיסר אוסטריה שהנישואים יוכלו להתקיים רק אם סופיה לא תוכל לקבל את התואר "קיסרית אוסטריה ומלכת הונגריה" אשר היה שמור לאשת הקיסר, וילדיה לא יהיו זכאים לרשת את הכתר ואף לא יקבלו את זכויות היתר שהיו שמורות לבני הבסבורג. כפיצוי, העניק הקיסר לסופיה את התואר "נסיכת הוהנהברג", על שמה של עיר קטנה (אנ') באוסטריה תחתית. 

ב-1909 שדרג הקיסר את תוארה של סופיה ל"דוכסית הוהנברג", ונקבע כי בנה הבכור יירש את התואר, בעוד שאר בניה יקבלו את התואר "נסיך הוהנברג". ב-1914 נרצחו פרנץ פרדיננד וסופיה בסרייבו, ובנם מקסימיליאן ירש את התואר "דוכס הוהנברג". אחותו סופיה ואחיו ארנסט ירשו את התואר "נסיכי הוהנברג". בעקבות מלחמת העולם הראשונה ופירוק האימפריה האוסטרו-הונגרית, הוחרמו חלקים גדולים מנכסי בית הוהנברג בידי ממשלת צ'כוסלובקיה (לדוגמה טירת קונופישטה ליד פראג). מתוקף החוק ההבסבורגי, הופקעו גם רבים מנכסיהם באוסטריה. חוק זה גם אסר על שימוש בתוארי אצולה באוסטריה, ולפיכך נאלצו בני הוהנברג לאמץ את השם "הוהנברג" כשם משפחה במקום תואר אצולה. עם זאת, מקסימיליאן וארנסט היו שניהם פעילים במסגרת תנועה מלוכנית, ועמדו בקשר הדוק עם אוטו, נסיך הכתר של אוסטריה. כמו מרבית המלוכנים האוסטרים, התנגדו חברי בית הוהנברג לסיפוח אוסטריה בידי הנאצים, ובשל כך נשלחו מקסימיליאן וארנסט לדכאו. כמו כן 20,000 דונם מנכסי בית הוהנברג הופקעו בידי הנאצים.

לאחר סיום מלחמת העולם השנייה, הצליחו האחים להחזיר חלק מהנכסים המוחרמים, ובין היתר את טירת ארססטן בדרום אוסטריה. מקסימיליאן גם היה נציגו של הנסיך אוטו במשא ומתן מול ממשלת אוסטריה על החזרת נכסים של בית הבסבורג לידיים המקוריות ועל ביטול החוק ההבסבורגי אשר מנע מבני הבסבורג להיכנס לאוסטריה. הוא נכשל בכך כישלון חרוץ. הוא נפטר ב-1962, ובנו פרנץ ירש את התואר "דוכס הוהנברג". פרנץ נפטר ב-1977, וכיום עומד בראש הבית אחיו גאורג. גאורג עבד בעבר כדיפלומט ושימש בין היתר כשגריר אוסטריה במדינת הוותיקן.

קשרים משפחתיים
--------------

פרט להיותם צאצאים של בית הבסבורג-לורן, בני הוהנברג גם מקושרים למשפחות אצולה אחרות ברחבי אירופה. פרנץ, דוכס הוהנברג היה נשוי לאליזבת, נסיכת לוקסמבורג בתה של שארלוט, הדוכסית הגדולה של לוקסמבורג. כמו כן הם קשורים בקשרים רחוקים לבתי המלוכה של ליכטנשטיין ובריטניה.

תארים
-----

צורת הפנייה הרשמית אל המחזיק בתואר "נסיך הוהנברג" הייתה "הוד רוממותו". למחזיק בתואר "דוכס הוהנברג" (היינו ראש הבית) ואשתו, צורת הפנייה הייתה "הוד מעלתו".

קישורים חיצוניים
----------------

ויקישיתוף מדיה וקבצים בנושא **בית הוהנברג** בוויקישיתוף
* בית הוהנברג
**נמל התעופה הבין-לאומי שאהג'לאל** (באנגלית: **Hazrat Shahjalal International Airport**; בבנגלית: **হযরত শাহ্‌জালাল আন্তর্জাতিক বিমানবন্দর**) לשעבר **נמל התעופה זיא**, הוא נמל התעופה הגדול ביותר בבנגלדש. נמל התעופה ממוקם 11 ק"מ מעיר הבירה דאקה והוא גם חלק מבסיס צבאי של חיל האוויר הבנגלי. כ-52% מכלל הטיסות במדינה עוברות דרך נמל התעופה.
נמל התעופה קרוי על שם הסופי הבנגלי שאה ג'לאל. הוא משמש בסיס קבוע לחברת הדגל הבנגלית בימאן בנגלדש איירליינס, כמו כן משמש הנמל בסיס לרוב חברות התעופה הבנגליות הפרטיות. יכולת קיבול נמל התעופה עומד על 18.5 מיליון נוסעים בשנה ובממוצע 190 טיסות עוברות בו ביום.

היסטוריה
--------

בזמן מלחמת העולם השנייה ב-1941, סללה ממשלת בריטניה מסלול נחיתה מזערי בקורמיטולה, קילומטרים ספורים מטג'גאון בנוסף למסלול הטיסה שנסלל בטג'גאו ושימש בסיס לתפעול מטוסי קרב אל עבר שדות המלחמה של קוהימה (אנ') בהודו.

לאחר היווסדה של פקיסטן ב-1947, מסלול הנחיתה בטג'גאון הוסב והפך לנמל התעופה האזרחי הראשון במדינת מזרח פקיסטן דאז.

ב-1966, יזמה ממשלת בנגלדש (אז מזרח פקיסטן) פרויקט לבניית נמל תעופה חדש באתר הנוכחי. בתמיכתם של טכנאים צרפתים, החלו בסלילתו של מסלול טיסה ובניין טרמינל החל להבנות חלקית, עד פרוץ מלחמת העצמאות של בנגלדש ב-1971. בזמן המלחמה ספג מסלול הטיסה של נמל התעופה נזקים כבדים.

לאחר קבלת עצמאות מדינת בנגלדש ב-1971, ממשלת בנגלדש החלה מחדש את עבודות בניית הנמל אשר ננטשו על ידי קבלניו הקודמים בזמן המלחמה. נמל התעופה החל לפעול בשלב ראשוני ב-1981 ונפתח בטקס רשמי בנוכחות נשיא בנגלדש זיאור ראהמן (אנ'). היה זה רק 3 ב-1983 שהושלם בנייתו ונקרא נמל התעופה זיא על שם זיאור ראהמן הנשיא, שנרצח ב-1981.

ב-2010, שונה שם הנמל לנמל התעופה שאהג'לאל כהוקרה לסופי הבנגלי שאה ג'לאל.

ב-6 בדצמבר 2011 עצר מטוס בואינג 787 לתדלק בנמל התעופה לאחר טיסה ישירה של 19,830 ק"מ משדה בואינג (אנ') בסיאטל, ובכך קבע שיא מרחק טיסה הגדול ביותר. לאחר התדלוק, המריא המטוס מנמל התעופה והמשיך לטוס מזרחה בחזרה לסיאטל משם יצא, ובכך קבע שיא מהירות של הקפת כדור הארץ, 42 שעות ו-27 דקות.

הרחבה
-----

ב-1992, הורחב נמל התעופה בכך שהותקנו גשרי עלייה למטוס ונבנתה חנייה רבת קומות עם יכולת תפוסה של 500 כלי רכב.

במשך השנים, שודרג נמל התעופה במגוון היבטים. יש שיקולים לגבי סלילתו של מסלול טיסה מקביל נוסף.

תאונות ותקריות
--------------

* ב-28 בספטמבר 1977 נחטף מטוס בטיסה 472 של ג'פאן איירליינס בקו מומביי-טוקיו על ידי חמישה מחבלים מהצבא האדום היפני זמן קצר לאחר ההמראה, ואילצו את הטייסים לנחות בדאקה. החוטפים דרשו כופר בסכום של 6 מיליון דולר ושחרורם של שישה מחבלים מהצבא האדום היפני מהכלא היפני.
* ב-5 באוגוסט 1984 התרסק מטוס של חברת בימאן בנגלדש איירליינס מצ'יטגונג אל תוך ביצה ליד נמל התעופה זיא (דאז). כל 45 הנוסעים וארבעת אנשי צוות נהרגו. זהו אסון התעופה החמור ביותר בבנגלדש.

קישורים חיצוניים
----------------

ויקישיתוף מדיה וקבצים בנושא **נמל התעופה הבינלאומי שאהג'לאל** בוויקישיתוף
* 

* אתר האינטרנט הרשמי של נמל התעופה הבין-לאומי שאהג'לאל
**מתחם לביאה** (**ח'רבת לַוִיֶה** במקור) הוא אתר ארכאולוגי רחב ממדים, שעיקרו מתקופת הברונזה הקדומה, השוכן בשיפוליה המערביים של רמת הגולן. האתר ממוקם בקצה שלוחה צרה בין נחל סמך בדרום ובין נחל כנף בצפון, ולמרגלותיו ממערב נמצא מושב רמות. מהאתר תצפית מרשימה על הכנרת.

חפירות ארכאולוגיות
------------------

ראשון חוקרי האתר הוא לורנס אוליפנט, אשר ביקר בו בשנת 1885, והבחין בו, בין היתר, בשרידי מבנה ציבורי עם עמודים, אותו זיהה כבית כנסת מתקופת התלמוד.

בחפירות שנערכו במקום בידי משלחת "ארץ גשור" בראשות פרופסור משה כוכבי מטעם אוניברסיטת תל אביב, בין השנים 1987 ו- 1997, נמצא כי באתר התקיים במהלך תקופת הברונזה הקדומה יישוב עירוני מבוצר ומפותח, שחרב ככל הנראה במהלך מלחמתי. ראשית ההתיישבות במקום הייתה בערך בשנת 3300 לפני הספירה, בשלב הראשון של תקופת הברונזה הקדומה.

הממצאים באתר אשר העידו על ביצוריו וחשיבותו בתקופה זו, בשנים 3,300 עד 2,300 לפני הספירה, הם מערך חומות מפותח, שכלל חומות לאורך מצוקי השלוחה מעל הנחלים, חומה פנימית, וכן חומה חיצונית אדירה, שרוחבה כשישה עשר מטרים וגובהה כעשרה מטרים. כן נמצאו באתר, באופן המעיד על סדר והיררכיה, שרידי מבני ציבור, מבני מגורים, בית קברות ומבנים תעשייתיים להפקת שמן ושמירתו. במדרון הדרומי של השלוחה נמצא בית קברות ובו מבני קבורה מעוגלים, שקושרים את האתר לאתר גלגל רפאים הסמוך ולדולמנים הרבים שבאזור. 

שרידי שער העיר מעידים על שני מגדלים שעמדו בצדו ועל פריצתו במהלך מלחמתי, לנוכח סימני שרפה וריכוז מאות אבני קלע לצדו.

המבנה שתיעד אוליפנט באתר בסוף המאה ה-19 לא אותר בחפירות שנערכו במקום כמאה שנים לאחר מכן, אולם ברחבי האתר נמצאו חרסים מן התקופה הביזנטית, אבני גזית, חוליות עמודים, פריטים ארכיטקטוניים, וכן פסל של אריה, הדומה לפסל האריה מבית הכנסת של עין נשוט הסמוכה[דרוש מקור]. כל אלו, בצירוף עדותו של אולפינט, מעידים על אפשרות קיומו של בית כנסת במקום במהלך התקופה הביזנטית[דרוש מקור].

לקריאה נוספת
------------

* י' פז, **לביאה: יישוב עירוני מבוצר מתקופת הברונזה הקדומה בדרום הגולן**, מ' ראובני ומ' ליבנה (עורכים), הגולן אדם ונוף, תל אביב תשס"ה, עמ' 37-21.
* ר' פלג, **בנתיבות הגולן והחרמון**, יד יצחק בן-צבי, ירושלים 2011, עמ' 29-28.
* ד' וע' מאיר, **בית כנסת קדומים ברמת הגולן**, יד יצחק בן-צבי, תשע"ג, 138.

קישורים חיצוניים
----------------

* מתחם לביאה באתר רשות העתיקות.

הערות שוליים
------------

1. 1 2 3 4  רן שפירא, החומות האדירות לא מנעו את הכיבוש, באתר הארץ, 6 ביולי 2004

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007393883205171

 |
**כפיר אודי** (נולד ב-28 באוגוסט 1979) הוא כדורגלן עבר ישראלי ששיחק בעמדת החלוץ.

קריירה
------

אודי נולד להורים שעלו מקהיר וגדל בשכונת יפו ד'. הוא החל את הקריירה שלו בקבוצת הנוער של הפועל תל אביב, וזכה עם נבחרת הנערים של ישראל במדליית הארד באליפות אירופה שנערכה בגרמניה ב-1996, מהישגי השיא של הכדורגל הישראלי בכל הזמנים. בעונת 1996/1997 ערך את הופעת הבכורה שלו בקבוצת הבוגרים של הפועל תל אביב, והפריצה הגדולה שלו הגיעה בעונת 1999/2000, עת זכה עם הקבוצה בדאבל, כאשר נחשב לאחד מארבעת "תינוקות קשטן" (ביחד עם פיני בלילי, סלים טועמה ועמרי אפק), שטופחו על ידי מאמן הקבוצה דרור קשטן. אודי היה גם שותף להעפלת הקבוצה לרבע גמר גביע אופ"א בעונת 2001/2002, הישג השיא של קבוצה ישראלית באירופה. באותה עונה גם זכה עם הקבוצה בגביע הטוטו.

אודי החל כחלוץ צעיר ומבטיח, אולם סבל מפציעות רבות במהלך הקריירה. אודי נפצע לראשונה לקראת סוף עונת הדאבל של הפועל תל אביב והחמיץ את מחזורי הסיום של העונה, אך בעונה הבאה חזר להפגין יכולת טובה ואף הוזמן לראשונה לנבחרת ישראל על ידי המאמן ריצ'רד נילסן. במשחק הבכורה שלו בנבחרת, משחק ידידות נגד נבחרת רוסיה, ב-23 בפברואר 2000, הבקיע אודי את שער הבכורה שלו בניצחון 1-4. במשחק הבא נגד נבחרת גאורגיה, ב-29 במרץ 2000, אודי נפגע על ידי השוער, והושבת לשנה. לאחר שהחלים מהפציעה, חזר להרכב הפועל תל אביב והיה שותף להצלחותיה באירופה, ואף חזר למספר הופעות נוספות בנבחרת, אולם נפצע פעם נוספת.

ב-2003 עזב אודי את קבוצת נעוריו ושיחק בבני יהודה, מכבי פתח תקווה ומ.ס. אשדוד. בתחילת עונת 2006/2007 ניסה אודי לבצע קאמבק לשורות הפועל תל אביב, קבוצת נעוריו, אולם כושרו הירוד גרם לו להיחתך מהקבוצה באמצע העונה. הוא החל להתאמן בשורות הכח עמידר רמת גן, במטרה לעבור אליה, אולם לפני ששיחק אפילו משחק אחד, פרש מכדורגל בגיל 27. לאחר כשנה חזר אודי מהפרישה וחתם בקבוצת הפועל רמת גן מהליגה הלאומית. לקראת עונת 2008/2009 עבר לשחק בהפועל ראשון לציון מהליגה הארצית, ועלה עמה לליגה הלאומית. בעונת 2009/2010 שיחק משחקים בודדים עם הקבוצה בליגה הלאומית, ואת שערו האחרון בקריירה כבש ב-18 בינואר 2010, במשחק מול בית"ר תל אביב רמלה.

תארים
-----

הפועל תל אביב
* אליפות: 1999/2000
* גביע המדינה: 1998/1999, 1999/2000
* גביע הטוטו: 2001/2002

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. 1 2  אשר גולדברג‏, "באמבולנס חשבתי איך לפני כמה דקות רצתי על המגרש", באתר וואלה!‏, 24 במרץ 2023
2. ↑  ניר איסקוב, כפיר אודי: "חזרתי, כי התאהבתי מחדש בכדורגל", באתר nrg‏, 13 במרץ 2009
3. ↑  אבי נעים, פרויקט הכפיר בראשון לציון, באתר ynet, ‏1 בינואר 2009
4. ↑  איזי עין דור ורותם גרוסמן, יממה אחרי שחתם בהכח, כפיר אודי פרש מכדורגל, באתר ynet, 26 בדצמבר 2006
**בית הספר תיכון מקיף בית ג'ן** (שם רשמי: **בית ספר חט"ב מקיף בית ג'ן ע"ש גאלב מנצור ז"ל**) הוא בית ספר תיכון מקיף (ממלכתי על יסודי), שש שנתי (כיתות ז'-י"ב) בבית ג'ן. זה בית הספר התיכון היחידי בבית ג'ן.

היסטוריה
--------

"בית הספר תיכון מקיף בית ג'ן" הוקם בשנת 1980 (12 כיתות). שפת הלימוד היא ערבית.

בשנת 2000 נבחר עלי סלאלחה, מורה למדעים במקצועו, לנהל את בית הספר "בית הספר תיכון מקיף בית ג'ן". עם כניסתו לתפקיד ויחד עם צוות המורים הציבו לעצמם למטרה להפוך את בית הספר "לבית הספר הטוב בעולם". ראשית הרפורמה הייתה בקליטת כלל תלמידי הכפר ללימודים בבית הספר, ופיקוח למניעת העתקות. על אף התנגדויות שונות של סגל, תלמידים והורים, בתוך קצת יותר מעשור הגיע מקיף בית ג'ן לראש דירוג הזכאות לבגרות על אף הדירוג הסוציו-אקונומי של הכפר ועל אף ריחוקו של הכפר ממרכז הארץ. מ־12% זכאות לבגרות בשנת 2000 הגיעו תלמידי בית הספר ב־2014 ל־100%. סלאלחה כיהן קרוב ל-20 שנה כמנהל בית הספר בבית ג'ן.

בשנת 2016 למדו בבית הספר 1,252 תלמידים (ממוצע 31.8 תלמידים בכיתה). אחוז הזכאות לבגרות עמד על 99.5%. אחוז התלמידים המצטיינים עמד על 7.1%. אחוז התלמידים הניגשים ל-5 יחידות במתמטיקה עמד על 13.3%. אחוז התלמידים הניגשים ל-5 יחידות באנגלית עמד על 32.7%

מקצועות מוגברים (5 יח"ל, נכון לשנת 2016)
----------------------------------------

* מדעי הטכנולוגיה
* מנהל וכלכלה
* מערכת אלקטרוניקה
* ביולוגיה
* אלקטרוניקה ומחשבים
* חשבונאות
* כימיה
* פיזיקה
* ניהול משאבי אנוש

ראו גם
------

* בית ג'ן

קישורים חיצוניים
----------------

* אתר למנויים בלבד ליאור דטל, מושלם: בית הספר התיכון הטוב בישראל ב-2013, באתר TheMarker‏, 8 בספטמבר 2013
* עפר לבנת, ‏"איש עבודה": המנהל שביקש להפוך את מקיף בית ג'אן לבית הספר הטוב בעולם, באתר מעריב אונליין, 10 במרץ 2019

הערות שוליים
------------

1. ↑  "בית הספר תיכון מקיף בית ג'ן" אתר בית הספר
2. ↑  דב גיל הר‏, "חברה נאורה תומכת בחלש": ערכי בית הספר שבו 99% זכאים לבגרות, באתר וואלה!‏, 30 באוגוסט 2016
3. ↑  "בית הספר תיכון מקיף בית ג'ן" אתר מדלן
**הדס דניאלי ילין** (נולדה ב-1973) היא מנכ"לית ומשנה למזכ"ל לשעבר של התנועה הקיבוצית ומנכ"לית לשעבר של שדולת הנשים.

ביוגרפיה
--------

דניאלי ילין נולדה וגדלה בערד.

היא שירתה בצה"ל בין השנים 1991 ועד 1994, כמש"קית חינוך וידיעת הארץ ולאחר מכן כקצינת חינוך בכלא שש וביחידת חימוש מרחבית.

ב-1998 סיימה לימודי תואר ראשון בפסיכולוגיה באוניברסיטה העברית בירושלים וב-2000 סיימה לימודי תואר שני בפסיכולוגיה ארגונית-תעשייתית בטכניון.

קריירה
------

בין השנים 2000 עד 2015 שימשה דניאלי ילין כיועצת ארגונית במספר חברות: ברפא"ל (2001-2000), במכון ברנסקי למיון וייעוץ ארגוני (2002-1998), ובאבני דרך, חברה לייעוץ ארגוני, הדרכה וניהול. בשנים אלה ייעצה לקיבוצים, ארגונים וחברות.

בין השנים 2008-2006 שימשה כמנהלת משאבי אנוש בחברת אידאה מערכות מידע בקיבוץ משמר העמק, לאחר מכן (2009-2008) הקימה וניהלה את מחלקת משאבי האנוש של חברת פסקל טכנולוגיות בקיבוץ יראון ובין השנים 2009–2013 שימשה כמנהלת קהילה של האגודה החקלאית, האגודה הקהילתית והועד המקומי של קיבוץ סער.

החל מ-2013 שימשה כיו"ר קיבוץ אלונים והחל משנת 2015 גם כיועצת ארגונית עצמאית.

ב-2017 מונתה כמנכ"לית התנועה הקיבוצית ולאחר מכן כמשנה למזכ"ל התנועה, תפקיד בו שימשה עד שנת 2022.

החל מנובמבר 2022 שימשה למשך שמונה חודשים כמנכ"לית שדולת הנשים במקומה של המנכ"לית הקבועה שיצאה לחופשת לידה.

שימשה כחברת דירקטוריון או ועד מנהל במגוון חברות, ביניהן לגין טובופלסט, סמינר אורנים, בינ"ה, להקת המחול הקיבוצית, הוצאת ספרים הקיבוץ המאוחד – ספריית הפועלים, הבונים דרור, המחנות העולים, תזמורת נתניה הקאמרית הקיבוצית, מכון יסודות, מכון שיטים והמרכז לייעוץ ושיקום של התנועה הקיבוצית.

בפברואר 2024 התמודדה לראשות התנועה הקיבוצית מול ליאור שמחה והפסידה, לאחר שקיבלה 46% מהקולות.

חיים אישיים
-----------

נשואה ואם לשלושה ילדים, מתגוררת בקיבוץ יגור. גיסתה היא הרטל ילין-גרשטיין, אלמנתו של תא"ל ארז גרשטיין.

קישורים חיצוניים
----------------

* הדס דניאלי ילין, ברשת החברתית פייסבוק
* הדס דניאלי ילין, ברשת החברתית LinkedIn
* הדס דניאלי ילין, ברשת החברתית אקס (טוויטר)
* הדס דניאלי ילין, ברשת החברתית אקס (טוויטר)

הערות שוליים
------------

1. ↑  הדס דניאלי ילין נבחרה לתפקיד מנכ"לית שדולת הנשים בישראל, באתר התנועה הקיבוצית
2. ↑  Ravit, דברי סיכם ופרידה - הדס דניאלי ילין, באתר שדולת הנשים בישראל, ‏2023-07-09
3. ↑  הדס דניאלי ילין, באתר Supersonas - נוכחות נשית, נקודה • Supersonas - נוכחות נשית, נקודה
4. ↑  "יישבנו גבולות, חרשנו את האדמה. נגמרו הימים שהורדנו את הראש" - וואלה! Sheee, באתר וואלה!, ‏2024-02-12
5. ↑  טל שניידר, התנועה הקיבוצית יוצאת לבחור מזכ"ל ברגע הגורלי בתולדותיה, באתר זמן ישראל, 12 בפברואר 2024
6. ↑  אתר למנויים בלבד רותם שטרקמן, הדס דניאלי ילין: "נתניהו לא הכיר בכאב הקיבוצניקים. הוא לא היה שם בשבילם לפני, וגם לא עכשיו", באתר TheMarker‏, 5 בינואר 2024
7. ↑  מזכ"ל חדש נבחר לתנועה הקיבוצית – ליאור שמחה מנצר סרני, באתר התנועה הקיבוצית
8. ↑  מאיה רונן, ‏ליאור שמחה נבחר לתפקיד מזכ"ל התנועה הקיבוצית, באתר דבר העובדים בארץ ישראל, 13 בפברואר 2024
רבי **שמעון אהרן סופר-שרייבר** (תמוז ה'תרנ"ו, 1896 – כ"ה בתשרי ה'תש"ג, 1942) היה ראש ישיבה בסלובקיה ורבה של נובומסטא (אנ'). נספה בשואה.

ביוגרפיה
--------

נולד בקרקוב בשנת תרנ"ו למשה סופר מווינה, בנו של רבי יואל סופר ונכדו של רבי רבי שמעון סופר, ולחיה לבית רוזנברג. בנעוריו למד בישיבתו של רבי יוסף צבי דושינסקי בגאלאנטא, ולאחר מכן אצל רבי עקיבא סופר בפרשבורג. הוסמך להוראה בידי מספר רבנים: רבי ישעיהו פירסט מווינה, רבי יוסף נחמיה קורניצר מקרקוב (שהיה דודן של אביו רבי משה), ורבי יוסף צבי דושינסקי.

לאחר שסיים את לימודיו עסק במסחר. בסביבות שנת ה'תרפ"ה נשא את מירל בת שמחה כהן מנירנברג, ממנה נולדו לו שמונה ילדים.

את כספי הנדוניה שלו הוא השקיע במסחר, אך הפסיד אותם. לאחר שהתרושש מינה אותו רבי שמואל דוד אונגר להיות ראש הישיבה בעירו טירנא בשנת ה'תרפ"ז, ובשנת ה'תרצ"ט בערך נתמנה להיות רבה של נובומסטא.

בשנת תרצ"ט התנהל פולמוס בינו לבין רבי ישכר שלמה טייכטל על כשרותו של שמן שמעורב בו שומן המיוצר בעירו נובומסטא, אותו אסר רבי שמעון אהרן בתמיכת רבי עקיבא סופר מפרשבורג בניגוד לדעתו של רי"ש טייכטל.

פטירתו
------

במלחמת העולם השנייה, במהלך אקציה שנערכה בפסח ה'תש"ב, הוא נשלח מביתו עם אשתו ושמונת ילדיו למחנה באזור לובלין. הרב אונגר השתדל להציל אותו משם, אך ללא הועיל. מן המחנה עלה בידי הרב סופר להבריח מכתב, שבין היתר הביע בו את דאגתו לבנו שנהיה בר מצווה, וביקש שיספקו לו תפילין - "דבר שיגרום לו שמחה מרובה בעודו במיצר". מכיוון שרק מעטים מבין היהודים שהגיעו לאותו המחנה שרדו, אין עדות ברורה על הנסיבות שבהן הוא נספה, אך יש הסבורים שהוא נספה בסוביבור או בלוברטוב בתשרי ה'תש"ג יחד עם ילדיו ומשפחתו.

מכתבים תורניים ממנו בשו"ת "מקדשי השם", ובקובץ "דבר ההתאחדות" של תלמידי רבי יוסף צבי דושינסקי.

קישורים חיצוניים
----------------

* הרב שמעון אהרן הי"ד שרייבר סופר, באתר בז"ך לבונה.
* סופר, שמעון אהרן, באתר רבנים שנספו בשואה.

הערות שוליים
------------

1. ↑  רבי ישכר שלמה טייכטל, **משנה שכיר - ב**, ירושלים תשנ"ד, באתר אוצר החכמה (צפייה מוגבלת למנויים).
2. ↑  יחיאל גרנטשטיין, **אנציקלופדיה מקדשי ה'**, בני ברק תשס"ו, כרך ב', עמ' 510-511.
3. ↑  רבי צבי הירש מייזליש, **מקדשי השם - א**, ברוקלין תשנ"ג, באתר אוצר החכמה (צפייה מוגבלת למנויים).
4. ↑  תלמידי ישיבת בית יוסף צבי דושינסקי, **דבר ההתאחדות**, **גיליון י"ז**, ירושלים תשל"ט, עמ' 46, באתר אוצר החכמה (צפייה חופשית – מותנית ברישום).

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"שמעון אהרן סופר"**.
סמל בית הספר
מבנה בית הספר
**תיכון הדרים** הוא בית ספר תיכון עירוני בהוד השרון.

היסטוריה
--------

בית הספר ממוקם ברחוב ז'בוטינסקי בעיר, בסמוך לשכונות רמות מנחם ורמת הדר.

בית הספר הוקם בשנת 1988 ונקרא בהתחלה בשם "תיכון חדש הוד השרון".

בתחילה הוא שכן במבנה חטיבת הביניים "השחר" בעיר, וכעבור שלוש שנים עבר למבנה שבו הוא ממוקם כיום.

התיכון מקיים מאז 1998 את מרוץ לשי"ר – מרוץ שנתי משאר ישוב להוד השרון לזכר ארבעת בוגריו שנפלו במערכות ישראל. הארבעה הם ליאור שי, שנהרג בהתרסקות מסוק יסעור של חיל האוויר ברומניה בשנת 2010; רונן חיון שנפל בקרב בלבנון ב-1997; ומשה (שיקו) סבן ויפתח שלפוברסקי שנפלו באסון המסוקים. המרוץ, שהחל כיוזמה חד פעמית של מורים בתיכון, הפך במרוצת השנים למסורת ומהווה חלק מרכזי משנת י"ב בבית הספר.

משנת 2017 משחקת קבוצת הכדורסל של בית הספר בליגת העל לבתי ספר תיכוניים.

קבוצת הרובוטיקה של התיכון הנקראת "Ha-Dream Team #3075" הוקמה בשנת 2009, ומשתתפת בתחרות הרובוטיקה הבינלאומית של ארגון FIRST. בשנת 2018 הקבוצה נבחרה כרובוט מחליף לברית שניצחה את אליפות העולם ביוסטון. אף שהקבוצה הייתה רק רובוט מחליף וכתוצאה מכך שיחקה רק שני משחקים בפלייאוף, היא נחשבת לקבוצה הישראלית הראשונה שניצחה באליפות העולם בתחרות זו, בשנת 2019 ניצחה הקבוצה את באליפות הארצית.

בבית הספר לומדים כ-900 תלמידים בכיתות י'-י"ב. התיכון מקבל, ללא סינון, תלמידים מהוד השרון. על פי נתוני משרד החינוך,

בשנת 2015 עמד שיעור תלמידי התיכון הזכאים לתעודת בגרות על 98.05%, כאשר 30.29% מהם נבחנו בבחינת הבגרות במתמטיקה ברמה של חמש יחידות.

בינואר 2019 נכלל בית הספר ברשימת 20 התיכונים הטובים ביותר בישראל של מדד לוח הדירות מדלן.

מנהל בית הספר החל מה-1 בספטמבר 2023 הוא יוסי רטנובסקי.

ראו גם
------

* רשימת בוגרי התיכון

קישורים חיצוניים
----------------

ויקישיתוף מדיה וקבצים בנושא **תיכון הדרים** בוויקישיתוף
* 

* אתר האינטרנט הרשמי של תיכון הדרים
* דף הפייסבוק הרשמי של קבוצת הרובוטיקה של התיכון, Ha-Dream Team #3075

הערות שוליים
------------

1. ↑  Team 3075 - Ha-Dream Team, The Blue Alliance (באנגלית)
2. ↑  דנה גוטרזון, ‏20 התיכונים הטובים ביותר בישראל, באתר ‏מאקו‏, 23 בינואר 2019
**תילתן – המכללה לעיצוב ולתקשורת חזותית** היא מכללה פרטית שהוקמה בשנת 1994 בחיפה, ונמצאת ברחוב דרך העצמאות בעיר, והייתה המכללה הראשונה שהתמקמה בקמפוס הנמל בחיפה, אותו הגדירה עיריית חיפה בשנות התשעים כקמפוס מתחדש.

פעילות
------

מבנה המכללה ממוקם ברובע העיר התחתית בחיפה מול היציאה לנמל חיפה, בסמוך לתחנת רכבת "השמונה", עם תצפית אל הים והנמל. מבנה זה שימש בעברו כסניף של הבנק האנגלי ברקליס, וקומותיה התחתונות של המכללה הן חדרי הכספות של הבנק, עם דלתות מתכת כבדות.

חדרים במכללה
תילתן היא מכללה למקצועות העיצוב ומכשירה בעלי מקצוע בתחומים שונים כעיצוב גרפי, עיצוב פנים, צילום, קופירייטינג, עיצוב לאינטרנט, בניית אתרים, עיצוב ופיתוח משחקי מחשב, אנימציה, פוסט-פרודקשן, עיצוב בתלת-מימד ואיור. כמו כן מציעה תילתן תואר אירופי בעיצוב, אשר זוכה להכרה על ידי המל"ג האירופי, ה- ECTS.[דרוש מקור]

לסטודנטים בתילתן ניתנת בחירה בין מסלול ערב, מסלול בוקר או מסלול משולב והלימודים נפתחים בשני מועדים – חורף ואביב. כל הסטודנטים לומדים את היסודות והמבואות שמטרתם להביא את הסטודנט לרמת ידע ראשונית בעיצוב ושליטה מלאה בתוכנות, לפני הפנייתם למסלולי ההתמחות השונים. הלימודים במסלולים הרב-שנתיים מותנים בוועדת התאמה/קופיטסט למסלול קופירייטינג.

תוארי המכללה אינם מוכרים על ידי המועצה להשכלה גבוהה.

תילתן שמה דגש על הקשר עם הקהילה ועל תרומה לקהילה. המכללה מספקת בית ומקום לעמותות רבות ואלו משתמשות בחללי המכללה ובשירותיה. בתילתן מוצבות מדפסות תלת מימד המשמשות רופאים ואנשי רפואה, יחד עם הסטודנטים בכללה, כדי ליצור ידיים בתלת מימד, לילדים אשר נולדו ללא כף יד. בעקבות המיזם, יכולים הילדים לקבל ידיים בעלות נמוכה ביותר ולשפר את איכות החיים שלהם.[דרוש מקור]

אחד מהמסלולים הייחודיים [דרושה הבהרה] במכללת תילתן הוא המסלול לפיתוח משחקי מחשב ואפליקציות. מכללת תילתן היא שותף אקדמי של מנוע המשחק Unreal ושל חברת Epic Games. בסטודיו של המכללה פותח משחק מחשב "Grime".

בתילתן פועלות חממות מקצועיות בהן משתלבים חלק מהבוגרים לפני יציאתם לשוק. מספר פעמים בשנה נערך מרתון רישום, ציור וצילום עירום, כהפנינג לסטודנטים ולקהילת האמנים והמעצבים בישראל ובעולם. המכללה אירחה את יום האנימציה הבינלאומי.[דרוש מקור]

קישורים חיצוניים
----------------

ויקישיתוף מדיה וקבצים בנושא **תילתן - המכללה לעיצוב ולתקשורת חזותית** בוויקישיתוף
* 

* אתר האינטרנט הרשמי של תילתן - המכללה לעיצוב ולתקשורת חזותית
* תילתן - המכללה לעיצוב ולתקשורת חזותית, ברשת החברתית פייסבוק

* תילתן - המכללה לעיצוב ולתקשורת חזותית, ברשת החברתית אקס (טוויטר)

* תילתן - המכללה לעיצוב ולתקשורת חזותית, ברשת החברתית אינסטגרם

הערות שוליים
------------

1. ↑  תואר אירופי בעיצוב (\*התואר אירופי ואינו מוכר על ידי המל״ג), באתר המכללה
2. ↑  דורי אדר, "חמישה תירוצים שבגללם אתם לא עושים משחקים", 6 במרץ 2016, אתר תעשייה.קום.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315203196
* WorldCat: viaf-315203196

 |
רבי **מנחם מנדל פנט** (ה'תקע"ח, 1818 - י"ג בתשרי ה'תרמ"ה, 2 באוקטובר 1884) בנו של רבי יחזקאל פנט (**המראה יחזקאל**) היה האדמו"ר השני מדעעש.

ביוגרפיה
--------

נולד בשנת ה'תקע"ח בטרצל שבהונגריה לרבי יחזקאל פנט (רבה של העיר קרלסבורג ולימים מייסד חסידות דעעש) ולחיה רחל בתו של רבי משה הניג מלינסק שבגליציה. בצעירותו למד אצל רבו החת"ם סופר. ובשנת ה'תקצ"ז עבר לעיר שאטוראליאויהיי (אויהל) ללמוד את תורת החסידות מרבי משה טייטלבוים (ה"ישמח משה").

נישא בשנת ה'תקצ"ט לרייזל בתו של הגביר רבי יהודה לייביש הלוי קרויס מאויהל ובשנת ה'תר"ב עבר לעיר טרנסילבניה שברומניה לכהן שם כרב, תפקיד בו כיהן עד פטירת אביו בכ' בניסן ה'תר"ה אז נתמנה למלא מקום אביו באדמו"רות ובכך היה האדמו"ר השני בשושלת. נודע בגדלותו בתורה בבקיאות ועמקות ובקדושתו ומופתיו. מאוחר יותר, כמה שנים לאחר הכתרתו לאדמו"ר היה נוהג לנסוע לאדמו"ר מסדיגורה ולאדמו"ר מצאנז בלווי חסידיו[דרוש מקור]. בשנת ה'תרל"ה ייסד הרב פנט את "כולל אהבת ציון לטרנסילבניה".

במשך כהונתו כרב ואדמו"ר הדפיס ספרי שאלות ותשובות על כל חלקי השולחן ערוך (**שערי צדק** על "אורח חיים" ו"יורה דעה", **משפט צדק** על "חושן משפט", ו**אבני צדק** על "אבן העזר") וכן ספרו **מעגלי צדק** על התורה.

רבי מנחם מנדל נפטר בי"ג בתשרי ה'תרמ"ה (2 באוקטובר 1884) ואת מקומו מילא בנו יחידו רבי משה פנט.

צאצאיו
------

* רבי משה פנט (ה'תר"ג - כ"ד בכסלו ה'תרס"ג) מילא את מקום אביו באדמו"רות התפרסם בעיקר בגלל קדושתו ומופתיו.
* בתו אשת רבי שבתי בן רבי משה, מחבר הספר "מבשר טוב".

קישורים חיצוניים
----------------

* ספרו "שו"ת שערי צדק" - חלק אורח חיים באתר היברובוקס.
* ספרו "שו"ת שערי צדק" - חלק יורה דעה באתר היברובוקס
* ספרו "שו"ת משפט צדק" - חלק חושן משפט באתר היברובוקס.
* ספרו "אבני צדק" - חלק אבו העזר באתר היברובוקס.
* ספרו "מעגלי צדק" - על התורה חלק א' באתר היברובוקס.
* ספרו "מעגלי צדק" - על התורה חלק ב' באתר היברובוקס.
* מנחם מנדל פנט, דף שער בספרייה הלאומית

הערות שוליים
------------

1. ↑  לקריאה באתר hebrewbooks.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007307017705171
* VIAF: 297366094
* WorldCat (עם VIAF): 297366094

 |
**קולנוע חוף** הוא בית קולנוע שפעל משנת 1932 עד ראשית שנות ה-90, והיה בית הקולנוע הראשון בחדרה.

היסטוריה
--------

בית הקולנוע הוקם בשנת 1932 על ידי חיים פליישמן. שמו המקורי היה "קולנוע חף", על שם מייסדו, ואולם ברבות השנים נודע הקולנוע בשם "קולנוע חוף". את בית הקולנוע תכנן האדריכל חיים (מוניה) סוקולינסקי.

קולנוע חוף היה הראשון שנפתח במושבה, והוקם ברחובה הראשי של חדרה (כיום רחוב הנשיא). בשל ממדיו הרחבים, מלבד הקרנות של סרטי קולנוע הועלו בו גם הצגות, קונצרטים ומופעי תרבות אחרים, לרבות בשבתות. כבר מפתיחתו שימש המקום להתכנסויות פוליטיות ארציות.

בפברואר 1941 נערך בקולנוע נשף גדול בהשתתפות אמנים מתיאטרון הבימה והאוהל לרגל יובל ליסודה של חדרה.

ברבות השנים נבנו בחדרה בתי קולנוע נוספים:"קולנוע חדרה" ו"גן זוהר" במרכז העיר וכן בתי קולנוע בשכונות בית אליעזר, גבעת אולגה ונווה חיים. קולנוע חוף נסגר בראשית שנות ה-90, בתקופה בה נפתחו ארבעה אולמות קולנוע בקניון לב חדרה שהופעלו על ידי רשת לב ונסגרו בעשור הראשון של המאה ה-21.

לאחר סגירת קולנוע חוף הוסב מבנהו לאולם אירועים בשם "ארמון דוד". בפיגוע באולם האירועים שבוצע בשנת 2002 פרץ למקום מחבל ורצח שישה אזרחים.

בתרבות
------

קולנוע חוף הונצח בשיר שכתב אהוד מנור וביצע שלמה גרוניך בתחילת שנות ה-90. מנור, בן בנימינה הסמוכה למושבה חדרה, נהג לבקר במקום בילדותו. גרוניך שגדל בחדרה נהג אף הוא לבלות במקום.

קישורים חיצוניים
----------------

* מילות השיר קולנוע חוף, באתר שירונט
* נועם דביר, ההצגה האחרונה של קולנוע חוף, באתר הארץ, 6 ביולי 2011
**פטר אופורי קוואייה** (באנגלית: **Peter Ofori-Quaye**; נולד ב-21 במרץ 1980) הוא כדורגלן גנאי המשחק בעמדת החלוץ.

קריירה
------

פטר אופורי קוואייה עזב כבר בגיל צעיר מאוד, 15, את מולדתו, גאנה ועבר לשחק ביוון במועדון קלאמאטה. בקלאמאטה שיחק אופורי קוואייה שתי עונות אך בתקופה זו הקבוצה לא היוותה איום רציני על צמרת הטבלה. בשל כך, בעונה שלאחר מכן כבר עבר למועדון הפאר היווני, אולימפיאקוס. 

במהלך כל שש עונותיו באולימפיאקוס, שיחק קוואיה במדי הקבוצה בליגת האלופות. אחד משעריו היה מול ריאל מדריד בעונת 1997/98. יותר חשוב מכך, אופורי קוואייה ידוע בהיותו המבקיע השני הצעיר ביותר בתולדות ליגת האלופות, כאשר הבקיע שער לטובת אולימפיאקוס בהיותו בן 17 ו-195 ימים בלבד.

לאחר שש עונות באולימפיאקוס, חזר אופורי קוואייה לגאנה לקבוצת ליברטי פרופשיונלס לעונה אחת אך חזר במהרה ליוון, הפעם לקבוצת OFI כרתים. בעונתו הראשון בכרתים, הקבוצה ניצלה בסוף העונה מירידה לליגת המשנה אך כבר בעונה שלאחר מכן, הקבוצה הגיעה עד המקום ה-7 בליגה, מקום שהעניק לה את הכרטיס לגביע האינטרטוטו, כרטיס עליו ויתרה השישית בטבלה היוונית, פאוק סלוניקי. 

בעונה שלאחר מכן הגיע אופורי קוואיה לישראל וחתם בעירוני קריית שמונה, לאחר שזו העפילה לראשונה בתולדותיה לליגת העל. לאחר עונה אחת בקריית שמונה עבר לקבוצת א.א.ל. לימסול מליגת העל הקפריסאית, במדיה שיחק עונה אחת ואז חזר לשחק בגאנה.

אופורי קוואייה שיחק גם בנבחרת גאנה בגביע אפריקה לאומות בשנת 2000 בה הפסידה גאנה ברבע גמר המפעל לדרום אפריקה, ובצעירותו שיחק בנבחרת הנוער של גאנה במונדיאל הנוער ב-1997 ו-1999.

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑

| **נבחרת גאנה – גביע אפריקה לאומות 2000** |
| --- |
| 1 קינגסון • 
2 דוגבייטי • 
3 ע. קופור • 
4 ס. קופור • 
5 באידו • 
6 גארגו • 
7 פרקו • 
8 אדוסיי • 
9 איו • 
10 אקונור • 
11 אהינפול • 
12 מאנטי •
13 נטי • 
14 ג'יאן •
15 ג'ונסון •
16 אפיה •
17 אופורי קוואייה •
18 קנדי •
19 ד. אדו •
20 א. אדו •
21 ניארקו •
22 אג'יי •
מאמן: דוסנה | גאנהגאנה |
**קרלו השני, מלך נאפולי** (איטלקית: **Carlo Secondo di Napoli** או **Carlo Secondo d'Angio** ; צרפתית: **Charles Deux d'Anjou** כונה גם Carlo lo Zoppo (קרלו "הפיסח") ;‏ סביב 1254 - 5 במאי 1309) היה מלך נאפולי, מלך אלבניה, נסיך סלרנו, נסיך אכאיה, רוזן פרובאנס ורוזן אנז'ו.

ביוגרפיה
--------

שארל, שנודע בשם נסיך סלרנו היה בנם של שארל הראשון, מלך נאפולי וסיציליה ושל ביאטריס מפרובאנס. הוא נפל בשבי לאחר שהפסיד בקרב הימי של נאפולי ביוני 1284 נגד רוג'רו די לאוריה שפיקד על צי ממלכת אראגון. עם מות אביו בינואר 1285 הוא היה עדיין אסיר של פדרו השלישי, מלך אראגון. ב-1288, בתיווכו של אדוארד הראשון, מלך אנגליה הוא שוחרר לאחר שהכיר בשלטון הספרדים בסיציליה אך נשאר מלך נאפולי.

הוא הבטיח לשכנע את בן דודו, שארל, רוזן ולואה לוותר תמורת עשרים אלף מטבעות כסף על התואר מלך אראגון שקיבל מן האפיפיור מרינוס הרביעי שהכריז על מסע צלב נגד אראגון ב-1284. הוא השאיר את שלושת בניו ושישים אצילים מפרובאנס כבני ערובה למילוי תנאי ההסכם, אך ב-1289, אחרי ששוחרר משביו, האפיפיור ניקולאוס הרביעי שחרר אותו מכל התחייבויותיו, הכריז עליו כמלך סיציליה ונידה את אלפונסו השלישי, מלך אראגון.

שארל, רוזן ולואה כרת ברית עם ממלכת קסטיליה והתכונן לעלות על אראגון, מה שגרם לאלפונסו השלישי לחתום על הסכם טאראסקון שלפיו יסיג את כוחותיו מסיציליה וישלם מס עובד לכס הקדוש. אלפונסו מת ב-1291 לפני שהיה סיפק בידו לבצע את תנאי ההסכם, ואחיו חיימה השני שהפך למלך אראגון, השאיר את השלטון בסיציליה לאחיו פרדריק. בוניפקיוס השמיני שנבחר לאפיפיור ב-1294 בנאפולי בחסותו של שארל השני, פתח במשא ומתן עם חיימה השני, מלך אראגון, מה שהביא להסכם אניאני שלפיו שארל השני, מלך נאפולי יוכר כמלך סיציליה, ובתו ביאנקה שתינשא לחיימה השני, תזכה בסרדיניה ובקורסיקה.

נעשה מאמץ לשחד את פדריקו כדי שיסכים לתנאים אלה, אך הוא סירב והוכתר למלך סיציליה על ידי האוכלוסייה המקומית. פרצה מלחמה בים וביבשה, ושארל השני, אף על פי שנתמך על ידי האפיפיור בוניפקיוס השמיני, על ידי שארל, רוזן ולואה וחיימה השני, מלך אראגון, לא הצליח לכבוש את סיציליה, ובנו, נסיך טאראנטו נלקח בשבי בקרב פאלקונארה ב-1299. ב-1302 נחתם הסכם קאלטאבלוטה שלפיו שארל השני ויתר על זכויותיו בסיציליה והסכים להשיא את בתו לאונורה לפדריקו השלישי, מלך סיציליה. הסכם זה אושר על ידי האפיפיור ב-1303. שארל השני בילה את שנותיו האחרונות בנאפולי ומת שם במאי 1309. בנו, רובר מאנז'ו ירש את כתרו כמלך נאפולי.

קישורים חיצוניים
----------------

ויקישיתוף מדיה וקבצים בנושא **קרלו השני, מלך נאפולי** בוויקישיתוף
* קרלו השני, מלך נאפולי, באתר אנציקלופדיה בריטניקה (באנגלית)
* קרלו השני, מלך נאפולי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259761305171
* BNE: XX5218784
* BnF: cb13777955p (data)
* GND: 118898434
* ICCU: NAPV080544
* ISNI: 0000 0000 1385 9317
* LCCN: nr91010756
* NTA: 18338458X
* SUDOC: 146764277
* VcBA: 495/99899
* VIAF: 37714744
* WorldCat: lccn-nr91010756

 |
**קזרטה** (באיטלקית: **Caserta**) היא בירת נפת קזרטה שבמחוז קמפניה שבאיטליה. העיר היא מרכז חקלאי, מסחרי ותעשייתי חשוב השוכנת במרחק 40 ק"מ מצפון לנאפולי. היא ממוקמת בשולי מישור קמפניה למרגלות רכס הרי האפנינים. קזרטה ידועה בעיקר בשל ארמון קזרטה, שב-1997 הוכרז כאתר מורשת עולמית מטעם אונסק"ו.

היסטוריה
--------

קזרטה המודרנית הוקמה סביב למגדל המגן שהוקם בתקופה הלומברדית על ידי פנדו, נסיך קפואה. פנדו הרס את העיר המקורית בערך בשנת 863. המגדל הוא חלק מהארמון ששימש כמקום מושבם של רוזני קזרטה וכמעון מלכותי. העיר וסביבתה היו נחלתם של בני משפחת אקוואויוה (Acquaviva), שעקב החובות הכספיים שנקלעה אליהם, מכרה את הנחלה למשפחה המלכותית. המשפחה המלכותית בחרה במקום לבנייתו של הארמון החדש שלה, שהיה נראה מתאים יותר לבנייה בפנים הארץ בהשוואה לארמון הקודם ששכן על מפרץ נאפולי.

עם סיומה של מלחמת העולם השנייה שימש הארמון המלכותי כמקום מושבו של המפקד העליון של כוחות בעלות הברית. המשפט הראשון על פשעי מלחמה התנהל כאן ב-1945. הגנרל הגרמני אנטון דוסטלר (Anton Dostler) נידון כאן למוות והוצא להורג בעיירה אברסה (Aversa) הסמוכה.

אתרים חשובים
------------

האתר החשוב ביותר בקזרטה הוא ארמון קזרטה שהוכרז כאתר מורשת עולמית מטעם ארגון אונסק"ו. הארמון נבנה במאה ה-18 על ידי האדריכל האיטלקי לואיג'י ונוויטלי (Luigi Vanvitelli) בהשראתו של ארמון ורסאי עבור מלכי בית בורבון שמלכו על ממלכת שתי הסיציליות. זהו אחד האתרים המתויירים ביותר במדינה. הארמון מכיל יותר מ-1200 חדרים, המעוטרים במגוון סגנונות. הוא שימש כאתר צילום לכמה סרטי קולנוע כמו מלחמת הכוכבים - פרק 1: אימת הפנטום, מלחמת הכוכבים - פרק 2: מתקפת המשובטים,  מלאכים ושדים ומשימה בלתי אפשרית 3. הפארק הצמוד הוא באורך 3.2 ק"מ ומכיל מפלים, אגמים וגנים רבים, בין השאר גן אנגלי מפורסם.

כמו כן נמצאים בקזרטה הארמון הישן (Palazzo Vecchio) שנבנה במאה ה-14 ושופץ על ידי ונוויטלי כמעון זמני למשפחה המלכותית, הקתדרלה מהמאה ה-18 ואקוודוקט ונוויטלי מהמאה ה-18.

ערים תאומות
-----------

* רומניהרומניה פיטשט, רומניה
* לבנוןלבנון עאליי, לבנון

גלריה
-----

* הקתדרלההקתדרלה
* ארמון קזרטהארמון קזרטה
* אקוודוקט ונוויטליאקוודוקט ונוויטלי
* פסלו של לואיג'י ונוויטליפסלו של לואיג'י ונוויטלי

קישורים חיצוניים
----------------

ויקישיתוף מדיה וקבצים בנושא **קזרטה** בוויקישיתוף
* 

* אתר האינטרנט הרשמי של קזרטה
* קזרטה, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552621005171
* GND: 4210126-8
* LCCN: n79111444
* MusicBrainz: 1c6584dc-10c3-4b3a-8bfe-7528791a595e
* NARA: 10044920
* NKC: ge310054
* VIAF: 237310173
* WorldCat (עם VIAF): 237310173

 |
**קוריאצרטופס** (שם מדעי: ***Koreaceratops***; מילולית:"פרצוף מקורנן קוריאני") הוא סוג של דינוזאור צרטופסי שהתקיים במזרח אסיה של הקרטיקון התחתון לפני 103 מיליון שנה מזמננו. סוג זה התגלה בשכבות סלעים מתקופת האלביאן בקוריאה הדרומית והוגדר בידי החוקר יאנג נאם לי (Yuong-Nam Lee) ב-2011. הסוג כלל מין אחד - *Koreaceratops hwaseongensis*, הקרוי על שם העיר הואסאונג (אנ') שבדרום קוריאה. הוא נמצא באתר של סכר גדול מתחת בתצורות עשויות אבן חול. הממצא העיקרי ממנו כלל אגן ירכיים עבה וגפיים אחוריות, לצד שרידי צלעות וחוליות זנב.

דינוזאור זה היה מראשוני הצרטופסים לצד הפסיטקוזאורוס והארכיאוצרטופס, אליהם היה קרוב. הוא היה קטן מאוד, באורך של 170 ס"מ ומשקל של 27 עד 45 ק"ג בממוצע. הוא היה בעל עמוד שדרה עצבי גבוה עם חוליות זנב הגבוהות פי חמישה מגודל מהחוליות המרכיות, אליהם התחברו והיה בעל כפות רגליים בעלות עצמות בולטות ורחבות. מאפיין זה עשה אותם גבוהים ובולטים יחסית, מאפיין שככל הנראה סייע לבעליהם בשחייה. אם הדבר נכון הוא הצרטופסיד המיימי הראשון שהתגלה אך כמה מדענים סוברים שזה קשור לבררה מינית מוגזמת והוא ככל הנראה פיתח נוצות בחלק מגופו.

הדינוזאור המיימי ניזון מצמחי מים לאורך הנהרות של מזרח אסיה. לצד מינים אסייתים נוספים הוא התפתח למינים גדולים ומשוריינים יותר וחלק מהם היגרו לאמריקה הצפונית בהמשך הקרטיקון.

קישורים חיצוניים
----------------

ויקישיתוף מדיה וקבצים בנושא **קוריאצרטופס** בוויקישיתוף
* קוריאצרטופס, באתר האנציקלופדיה של החיים (באנגלית)
* קוריאצרטופס, באתר GBIF (באנגלית)
**ג'רי ברנס** (באנגלית: **Jere Burns**; נולד ב-15 באוקטובר 1954) הוא שחקן אמריקאי.

ביוגרפיה
--------

ברנס נולד בקיימברידג' שבמסצ'וסטס, לאחר סיום לימודיו באוניברסיטת מסצ'וסטס אמהרסט הוא עבר למנהטן ושיחק את דון חואן בפסטיבל שייקספיר בניו יורק, בברודוויי הופיע בין היתר במחזמר היירספריי.

הוא ביצע את הופעתו הטלוויזיונית הראשונה בסדרה "The Psychiatrist", לאחר מכן היה לו תפקיד משני בסדרת המשטרה "בלוז לכחולי המדים", הוא גילם מנהל תחנת טלוויזיה בקומדיית המצבים "בוקר טוב מיאמי", ב-2010 החל לשחק בסדרה צדק פרטי.

בקולנוע היו לו תפקיד קטן בסרט "Touch and Go" לצד מייקל קיטון, ב-1998 שיחק בסרט הקומדייה "הענק שלי", הוא גילם את אביה של לינדזי לוהן בסרט הטלוויזיה בובה אמא, גילם את מנהל בית הספר בסרט הנעורים נשף סיום.

בשנת 2024 גילם עורך דין בסדרת המיסתורין "מוות ופרטים אחרים" (אנ') של רשת הולו.

קישורים חיצוניים
----------------

* ג'רי ברנס, במסד הנתונים הקולנועיים IMDb (באנגלית)
* ג'רי ברנס, באתר AllMovie (באנגלית)
* ג'רי ברנס, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14160380f (data)
* GND: 1231039892
* ISNI: 0000 0003 7136 1535
* LCCN: no2010180145
* VIAF: 250943128
* WorldCat: lccn-no2010180145

 |
ז'אן-בטיסט קאמי קורו
**ז'אן-בטיסט קאמי קוֹרוֹ** (בצרפתית: **Jean-Baptiste Camille Corot**;‏ 26 ביולי 1796 – 22 בפברואר 1875) היה צייר צרפתי.

ביוגרפיה
--------

קורו נולד בפריז למשפחת סוחרים ממוצא שווייצרי. אביו היה סוחר בדים ולאמו הייתה חנות בגדים אופנתית בפריז. אחרי שסיים את חוק לימודיו בעיר רואן שבנורמנדיה הפך לשוליה של סוחר בדים בפריז, אך שנא את המסחר ושאף להיות צייר. ב-1822 השלימו הוריו עם רצונו להיות צייר (ומאז תמכו בו מבחינה כספית במשך שנים רבות). באביב של אותה שנה החל קורו ללמוד בסטודיו של הצייר אשיל אטנה מישלון, שחזר מרומא אחרי שקיבל שם את הפרס הגדול לציורי נוף היסטורי (1817). מישלון לימד את קורו לצייר ברוח העקרונות הנאו-קלאסיים (השאיפה לשוב אל האמנות הקלאסית של יוון ורומא), ועודד אותו לצייר בחיק הטבע. אך מישלון נפטר כעבור חודשים מספר, וקורו המשיך את לימודיו אצל ז'אן ויקטור ברטאן, שהיה מורהו של מישלון והמשיך ללמד את קורו לצייר ציורי נוף היסטוריים ברוח האסכולה הנאו-קלאסית. ברטאן שלח את קורו לצייר ביער פונטנבלו בקרבת פריז. קורו היה אחד הציירים הראשונים ששהו בכפר ברביזון, בפאתי יער פונטנבלו (שעל שמו נקראת אסכולת הציור של ברביזון). הקשר בין הרעיונות הקלאסיים לבין מראות הטבע הפך לגורם עיקרי בקריירה של קורו.

קורו ביקר באיטליה שלוש פעמים (1825–1828, 1834 ו-1843). נופה הכפרי של איטליה השפיע על ציוריו במשך כל הקריירה שלו. הוא סייר הרבה ברחבי צרפת כדי להתחקות אחרי הנוף בהשפעת האור המשתנה. ב-1846 העניקה לו ממשלת צרפת את אות לגיון הכבוד הצרפתי. באמצע המאה ה-19 הגיע קורו לשיא הקריירה וזכה לכבוד רב. הוא חקר בעצמו את השפעת האור בציורי נוף. בנוסף על ציורי נוף עסק קורו גם בציורי דיוקנאות. ציוריו זכו לביקוש רב והוא התעשר, והקדיש חלק מכספו למטרות צדקה. קורו המשיך לצייר כל ימי חייו. הוא צייר מאות תמונות שרבות מהן מוצגות כיום במוזיאון הלובר בפריז ובמוזיאונים אחרים ברחבי אירופה ואמריקה. הוא נחשב לאבי הציור האימפרסיוניסטי. הצייר קאמי פיסארו אמר: "כולנו למדנו מקורו". קורו נפטר בפריז ב-1875 ונקבר בבית העלמין פר לשז.

ציורו הידוע של קורו, "הקתדרלה של שארטר", הוזכר על ידי מרסל פרוסט בחלק הראשון של "בעקבות הזמן האבוד", "קומברה". 

* **הגשר בנאנט** (1827)
* **הקתדרלה של שארטר** (1830)
* **מראה של גנואה** (1834)
* **ריקוד הנימפות** (1850)
* **נוף באַורֵי** (1867)
* **המגדל של דואיי** (1871)

* 
*

קישורים חיצוניים
----------------

ויקישיתוף מדיה וקבצים בנושא **ז'אן-בטיסט קאמי קורו** בוויקישיתוף
* מוזיאון הכט (הקישור אינו פעיל)
* ז'אן-בטיסט קאמי קורו, באתר "Find a Grave" (באנגלית)
* ז'אן-בטיסט קאמי קורו, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007462726405171
* AAG: 2651
* AGSA: 3092
* BIBSYS: 90236890
* BNC: 000068109
* BNE: XX992440
* BnF: cb12001264g (data)
* CANTIC: a10069549
* CiNii: DA01088299
* GND: 118522256
* HDS: 022192
* ISNI: 0000 0001 2118 5305
* KulturNav: 29d3a2c4-da23-498c-a88c-26a955744182
* LCCN: n50020661
* LNB: 000203140
* Léonore: 91218
* MusicBrainz: 148cdc5f-2538-46cf-b5b7-f40183ec06d9
* NDL: 00436678
* NGV: 899
* NKC: jn20000700329
* NLA: 35031301
* NLG: 133730
* NLK: KAC2022C4596
* NLP: a0000001214199
* NSK: 000036024
* NTA: 069497230
* PIC: 13188
* RERO: 02-A003136435
* RKD: 18465
* SELIBR: 182267
* SIKART: 4023342
* SNAC: w6dj5h1m
* SUDOC: 027286517
* TePapa: 502
* Trove: 804088
* ULAN: 500115390
* VcBA: 495/4806
* VIAF: 4940255
* WorldCat: lccn-n50020661

 |
חוק כלים שלובים
כלים שלובים
**כלים שלובים** הם כלים המאפשרים מעבר נוזל בחופשיות ביניהם.

**חוק כלים שלובים** הוא חוק פיזיקלי הקובע כי גובה פני נוזל מסוים בכלים שלובים ישאף להיות שווה (אם פועל כוח משיכה).

דוגמה לחוק כלים שלובים ניתן לראות בגובה פני הים. גובה פני הים בכל רחבי כדור הארץ כמעט אחיד (ההבדלים נובעים מהשפעות של גאות ושפל והפרשי מליחות), בכל הימים המחוברים זה לזה. לכן הפשרת הקרחונים היבשתיים בקטבים תביא לעליית גובה פני הים בכל כדור הארץ, ואיים טרופיים שכל גובהם סנטימטרים ספורים מעל גובה פני הים הנוכחיים יכוסו מים. לעומת זאת, ימים שאינם מחוברים לאוקיינוסים העולמיים הם בעלי מפלס שונה, למשל ים המלח והכנרת, שמפלס מימיהם עולה ויורד במנותק מהאוקיינוסים.

גובה פני המים בכלים המחוברים אינו תלוי בצורת הכלי או ברוחבו. לדוגמה, פני הים התיכון ופני האוקיינוס האטלנטי שואפים להיות באותו גובה, מכיוון שהם מחוברים במצר גיברלטר, למרות שהים התיכון קטן ורדוד בהרבה מהאוקיינוס האטלנטי. מאחר שהים התיכון שוכן באזור חם יחסית בתוך אגן סגור כמעט לגמרי, טמפרטורת המים בו גבוהה יותר, והאידוי שלו מהיר יותר מזה של האוקיינוס האטלנטי, ואלמלא היו מחוברים, הוא היה מאבד מגובהו לעומת האוקיינוס האטלנטי (עד כדי התייבשות, כפי שקרה באירוע המסיני). בשל חוק הכלים השלובים, מים רבים זורמים מהאוקיינוס האטלנטי אל הים התיכון דרך מצר גיברלטר, ומאזנים את גובה המים בין שניהם. בשל כך ישנה זרימה חזקה מאוד במצר גיברלטר ממערב למזרח, ואף פעם לא להפך.

מבחינה פיזיקלית, מושתת חוק כלים שלובים על עקרון האנרגיה המינימלית. בהינתן מגוון מצבים אפשריים שהמערכת יכולה להימצא בהם, המערכת תימצא במצב בעל האנרגיה הפוטנציאלית הנמוכה ביותר, כל עוד המערכת יכולה לעבור בקלות בין מצבים. האנרגיה הפוטנציאלית של טיפת נוזל מתבטאת בגובהה של הטיפה, כלומר במרחקה של הטיפה ממרכז כדור הארץ. האנרגיה הפוטנציאלית של כל המערכת תהיה הנמוכה ביותר כאשר הנוזל ממלא את המקומות הנמוכים ביותר האפשריים. מכיוון שמדובר בנוזל, הרי שאין כמעט התנגדות של הנוזל לזרימה (צמיגות). לו היה מדובר בזורם צמיג, למשל דבש קר, היה זמן ההגעה לשיווי משקל ארוך יותר.

עקרון הפעולה של כלי העבודה שטיכמוס, המשמש לפילוס, מבוסס על החוק.

מעיין פועם
----------

 ערך מורחב – **מעיין פועם**  

**מעיין פועם** הוא סוג של מעיין קרסטי, הבנוי על חוק כלים שלובים, ולכן במקום לנבוע בקצב קבוע, הוא פורץ בקילוחים באופן קצוב כפעימות לב. ספיקה בלתי רציפה זו נגרמת מאגירתם של מי תהום בחללים קרסטיים בסלע, אשר מגיעים לסף מילוי מקסימלי, ואז מתרוקנים בבת אחת.

ישנם מעיינות שפועמים כל השנה, וישנם שפועלים רק בחלק מעונות השנה.

בתרבות
------

בשיר "כלים שלובים" שכתב אהוד מנור (לחן: יוני רכטר, ביצוע: גידי גוב), ישנה התייחסות לכלים שלובים כתיאור מטאפורי של היחסים בין הדובר לאהובתו.

באוניברסיטת תל אביב, מונהגת תוכנית "כלים שלובים" בה לומדים הסטודנטים קורסים מתחומים שונים ממסלולם הראשי

חוק הדתיים השלובים, כפרפרזה על "חוק הכלים השלובים", הוא ביטוי המשמש בעיקר בפי חלק מהמגזר הדתי-לאומי בישראל לתיאור התאוריה הפופולרית לפיה בין כל שני אנשים דתיים-לאומיים זרים קיים מכר אחד משותף לפחות.

ראו גם
------

* חוק פסקל
* לחץ הידרוסטטי
* סיפון (צינור)

קישורים חיצוניים
----------------

* השיר ׳כלים שלובים׳ באתר: ׳יוטיוב׳.
**שרי בוסטוס** (באנגלית: **Cheri Bustos**; נולדה ב-17 באוקטובר 1961) היא פוליטיקאית אמריקאית, חברת המפלגה הדמוקרטית שכיהנה כחברת בית הנבחרים של ארצות הברית מטעם מחוז הקונגרס ה-17 של אילינוי.

ביוגרפיה
--------

בוסטוס נטולד בספרינגפילד שבאילינוי אחת משלושה ילדיהם של ג'ין ואן קולאהן. ב-1983 סיימה תואר ראשון במדע המדינה מאוניברסיטת מרילנד וב-1985 סיימה תואר שני בעיתונאות מאוניברסיטת אילינוי בספרינגפילד. היא עבדה ככתבת בעיתון ב"Quad-City Times" המסקר את אזור "מרובע הערים" (Quad Cities). בשנים 2001 עד 2011 עבדה כמנהל התקשורת התאגידית וכסגנית נשיא ברשת מרפאות ובתי חולים.

ב-2007 נבחרה למועצת העיר איסט מולין שבאילינוי וכיהנה עד ספטמבר 2011, עת הודיעה על כוונתה להתמודד לקונגרס האמריקאי.

בבחירות 2012 התמודדה מטעם המפלגה הדמוקרטית לנציגות המחוז ה-17 של אילינוי בבית הנבחרים. היא גברה על חבר הקונגרס המכהן בובי שילינג ברוב של 53% ובבחירות 2014 גברה עליו שוב ברוב של 55%. היא ניצחה בקלות בבחירות ב-2016 וב-2018, וב-2020 התמודדה נגד אסתר ג'ון קינג וגברה עליה ברוב של 52%. בבית הנבחרים מכהנת כחברת ועדת החקלאות, ועדת התחבורה והתשתיות, וועדת ההקצבות. בקונגרס ה-117 היא מכהנת כיו"ר משותף של ועדת ההיגוי של הסיעה הדמוקרטית בבית הנבחרים (יחד עם אריק סוולוול, וברברה לי).

ב-30 באפריל 2021 הכריזה בוסטוס על פרישתה מבית הנבחרים של ארצות הברית לקראת בחירות 2022.

בוסטוס נשואה לגרי והם הורים לשלושה בנים.

קישורים חיצוניים
----------------

ויקישיתוף מדיה וקבצים בנושא **שרי בוסטוס** בוויקישיתוף
* 

* אתר האינטרנט הרשמי של שרי בוסטוס
* שרי בוסטוס, ברשת החברתית פייסבוק

* שרי בוסטוס, ברשת החברתית אקס (טוויטר)

* שרי בוסטוס, ברשת החברתית אינסטגרם

* שרי בוסטוס, ברשת החברתית LinkedIn

* שרי בוסטוס, סרטונים בערוץ היוטיוב
* שרי בוסטוס באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  ג'ניפר בנדרי, Democrat Cheri Bustos Announces Retirement From Congress, באתר הפיגנטון פוסט, 30 באפריל 2021 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w63k44jz
* US Congress: B001286

 |
**פדרציית ספורט בין־לאומית** (באנגלית: **International Federation**; בראשי תיבות: **IF**) היא הגוף העליון של ענף ספורט בעולם, והיא מאגדת את התאחדויות הספורט הלאומיות של אותו ענף במדינות השונות, ואת הפדרציות האזוריות, אם יש כאלה.

תפקידיה העיקריים של פדרציית ספורט בין־לאומית הם לארגן את התחרויות העולמיות בענף, לקבוע את החוקים של הענף, ולדאוג לפיתוח הענף בעולם.

מקורות המימון העיקריים של הפדרציות הם הכנסות מחסויות וזכויות שידור של התחרויות שהן מארגנות, וחלקן בהכנסות של המשחקים האולימפיים (אם הן פדרציות של ספורט אולימפי). מטבע הדברים, הפדרציות של הענפים הפופולריים זוכות להכנסות גדולות יותר מאלה של הענפים הקטנים.

לכל ענף ספורט המוכר על ידי הוועד האולימפי הבין־לאומי (כל הענפים האולימפיים ועוד מספר ענפים שאינם אולימפיים) יש פדרציית ספורט בין־לאומית. קיומה של פדרציה כזו הוא תנאי הכרחי להכרת הוועד האולימפי הבין־לאומי בענף, ולמעשה הוועד האולימפי הבין־לאומי מגדיר ענף ספורט כסוג של ספורט שיש לו פדרציית ספורט בין־לאומית מוכרת, ובמניין של הענפים על־פי הוועד האולימפי הבין־לאומי כל מה ששייך לפדרציית ספורט בין־לאומית אחת נחשב לענף ספורט אחד.

פדרציות הספורט הבין־לאומיות היו מאוגדות עד שנת 2023, במסגרת האגודה הכללית לפדרציות הספורט הבין־לאומיות (GAISF).

דוגמאות לפדרציות ספורט בין־לאומיות:

* התאחדות האתלטיקה הבין־לאומית (IAAF)
* הפדרציה הבין־לאומית לטניס (ITF)
* הפדרציה הבין־לאומית לכדורגל (FIFA)
* הפדרציה הבין־לאומית לכדורסל (FIBA)
* הפדרציה הבין־לאומית לכדורעף (FIVB)
* הפדרציה הבין־לאומית לסקי (FIS) שהיא גם הגוף העליון של ענפי גלישת השלג (סנובורד)
* פדרציית השחייה הבין־לאומית (FINA) שהיא גם הגוף העליון של הקפיצה למים והכדורמים
* האיגוד הבין־לאומי לאופניים (UCI)
* פדרציית ההוקי קרח הבין־לאומית (IIHF) שהיא גם הגוף העליון של ההוקי רולר
* פדרציית החתירה הבין־לאומית (FISA)

האותיות **I** ו־**F** מופיעות בראשי תיבות של רוב הפדרציות מכיוון שהן קיצור של המלים International ו־Federation. פדרציות ששמן הוא בצרפתית האותיות FI מופיעות לפני שם הענף, לפי הפורמט *Federation Internationale de (sport)*. אלה ששמן באנגלית שם הענף מופיע באמצע כשלפניו I ואחריו F, בפורמט *International (sport) Federation*. יש כמה פדרציות שבשם שלהן מופיע **U** (מהמלה Union) במקום **F**, כמו UCI, ויש כמה ש־**W** (מהמלה World) מחליפה את **I** (למשל BWF, הפדרציה העולמית לבדמינטון, או WTF, הפדרציה העולמית לטאקוונדו).

|  |  |
| --- | --- |
| בקרת זהויות עריכת הנתון בוויקינתונים | 
* GND: 4195442-7

 |
**STS-108** הייתה המשימה של מעבורת החלל אנדוור לתחנת החלל הבין-לאומית. מטרתה העיקרית הייתה חידוש אספקה לתחנת החלל הבינלאומית והחלפת צוותים. היא שוגרה ממרכז החלל קנדי, פלורידה ב-5 בדצמבר 2001 ונחתה ב-17 בדצמבר.

צוות
----

* מפקד משימה - ארצות הבריתארצות הברית דומיניק גורי
* טייס - ארצות הבריתארצות הברית מארק קלי
* מומחה משימה 1 - ארצות הבריתארצות הברית לינדה גודווין
* מומחה משימה 2 - ארצות הבריתארצות הברית דניאל טאני
* מומחה משימה 3 - רוסיהרוסיה יורי אונופריינקו, מפקד משלחת קבועה מס' 4
* מומחה משימה 4 - ארצות הבריתארצות הברית קרל וולז, חבר משלחת קבועה מס' 4
* מומחה משימה 5 - ארצות הבריתארצות הברית דניאל בורש, חבר משלחת קבועה מס' 4
* החליפו חברי משלחת קבועה מס' 3 בנחיתה:
* - ארצות הבריתארצות הברית פרנק קלברטסון, מפקד משלחת קבועה מס' 3
* - רוסיהרוסיה מיכאיל טיורין, חבר משלחת קבועה מס' 3
* - רוסיהרוסיה ולדימיר דז'ורוב, חבר משלחת קבועה מס' 3

תיאור המשימה
------------

מטרתה העיקרית של STS-105 הייתה החלפת צוות תחנת החלל הבינלאומית והעברת אספקה תוך שימוש במודול לוגיסטי רב תכליתי Raffaello שנבנה באיטליה והעברה לתחנת החלל של משלחת מס' 4 לתחנת החלל הבין-לאומית.

השיגור תוכנן ל-29 בנובמבר 2001 אך נדחה במטרה לאפשר למשלחת מס' 3 להשלים תוכניות פעילות חוץ רכבית. ב-4 בדצמבר השיגור נדחה עקב תנאי מזג אוויר. המעבורת שוגרה בהצלחה מכן שיגור 39B במרכז החלל קנדי ב-5 בדצמבר והתחברה לתחנת החלל ב-7 בדצמבר. באותה עת תחנת החלל הייתה מאוכלסת במשלחת מס' 3.

עם המעבורת הגיע מודול Raffaello ובו כ-5.14 טון ציוד ומצרכים. בעזרת זרוע רובוטי של המעבורת מודול הוצא מתא המטען והוצמד למודול Unity של תחנת החלל. הדבר נתן אפשרות להתחיל בפינוי המודול מהציוד.

ב-10 בדצמבר לינדה גודווין ודנאיל טאני ביצעו פעילות חוץ רכבית במשך כ-4 שעות. בפעילות זו הותקן ציוד ששיפר שליטה של הצוות על פאנלים סולארים של תחנת החלל.

הצוותים פעלו בתחזוקת ציוד של תחנת החלל כולל החלפת ציוד פגום.

ב-13 בדצמבר נערך טקס העברת שליטה על תחנת החלל למשלחת מס' 4.

לאחר סיום המשימות והעברת ציודים ומסמכים בין מעבורת לבין תחנת החלל הצוותים החלו הכנות לחזרת המעבורת. מודול Raffaello הוחזר לתא המטען של המעבורת. הוא הועמס ב-4,011 ק"ג של ציוד ומסמכים שיש להעביר לכדור הארץ. ב-15 בדצמבר מעבורת התנתקה מתחנת החלל. לאחר הניתוק שוחרר ממסלול לוויין STARSHINE 2 שנבנה על ידי סטודנטים במימון מעבדת המחקר של צי ארצות הברית. ב-17 בדצמבר המעבורת נחתה במסלול נחיתה מס' 15 במרכז החלל קנדי.

ראו גם
------

* משימות מעבורות החלל

קישורים חיצוניים
----------------

ויקישיתוף מדיה וקבצים בנושא **STS-108** בוויקישיתוף
* אודות משימת STS-108 באתר נאס"א
* תיאור המשימה
* דיווח לעיתונות
* סרט עם תקציר של מהלך המשימה

הערות שוליים
------------



| משימות מעבורת החלל אנדוור |
| --- |
| משימות | STS-49 • STS-47 • STS-54 •STS-57 • STS-61 • STS-59 • STS-68 • STS-67 • STS-69 • STS-72 • STS-77 • STS-89 • STS-88 • STS-99 • STS-97 • STS-100 • STS-108 • STS-111 • STS-113 • STS-118 • STS-123 • STS-126 • STS-127 • STS-130 • STS-134 |  |